Virallinen lehti nro C 013 , 18/01/1999 s. 0087



KIRJALLINEN KYSYMYS E-1989/98 esittäjä(t): David Bowe (PSE) komissiolle (30. kesäkuuta 1998) Aihe: Lapsiturvalliset savukkeen sytyttimet Mitä suunnitelmia komissiolla on ottaa huomioon lapsiturvallisuus savukkeensytyttimien turvallisuusvaatimuksissa? Pitäisikö se komission mielestä sisällyttää pakollisiin vaatimuksiin? Jos ei, niin miksi ei? Komission jäsenen Emma Boninonkomission puolesta antama yhteinen vastaus kirjallisiin kysymyksiinE-1798/98, E-1988/98 ja E-1989/98 (31. heinäkuuta 1998) Komissio on tietoinen eräistä sytyttimiä koskevista turvallisuusongelmista. Sytyttimin sovelletaan yleisestä tuoteturvallisuudesta 29 päivänä kesäkuuta 1992 annetun neuvoston direktiivin 92/59/ETY(1) yleisiä turvallisuusvaatimuksia, joiden mukaan Euroopan markkinoille saatettujen sytyttimien on oltava turvallisia. Jos yhteisön tai jäsenvaltion kansallisia erityissäännöksiä ei ole, tuotteen yleisen turvallisuusvaatimuksen mukaisuus arvioidaan ottamalla huomioon vapaaehtoiset eurooppalaista standardia vastaavat kansalliset standardit. Direktiivissä asetetaan lisäksi jäsenvaltioille velvollisuus tarkastaa markkinoille saatettujen tuotteiden turvallisuus ja toteuttaa aiheellisia toimenpiteitä, jos tuotteet eivät ole turvallisia. Sytyttimiä varten on eurooppalainen standardi (EN 9994: 1996). Tämä standardi ei kuitenkaan sisällä kaikkia asiaankuuluvia turvallisuusnäkökohtia, ja sitä on paranneltava korkeatasoisen suojelun varmistamiseksi. Siksi komissio on yhteistyössä jäsenvaltioiden kanssa ehdottanut, että Euroopan standardointikomitealle (CEN) annetaan toimeksianto täydentää ja parantaa standardiin sisältyviä turvallisuusvaatimuksia. Toimeksiannossa CENiä pyydetään ottamaan mukaan kaikkia kertakäyttösytyttimiä koskevat turvatoimet lapsien varalta sekä lausunto siitä, että standardiin sisältyviä tyyppejä edustavien sytyttimien kuori ei saa olla muodoltaan tai koristelultaan, siihen sisältyviltä osilta tai kuvioilta sellainen eikä jäljitellä tuotteita sillä tavalla, että lapset todennäköisesti luulisivat sitä leluksi. Lisäksi on alennettava sallittuja liekin enimmäiskorkeuksia ja otettava mukaan katalyyttisytyttimet siten, että käsitellään liekin tai lämpöpatsaan näkyvyyden heikkenemisestä mahdollisesti aiheutuvaa vaaraa ja lämmön jakautumisen mahdollisia vaikutuksia tällaisten sytyttimien rakenteeseen sekä arvioidaan uudelleen kriteerit, jotka koskevat kevyempiä kaasusäiliöitä (paineastiat), varsinkin niiden rikkoutumista ja murtumista. Koska täysin vapaaehtoiset standardit eivät anna kuluttajille mitään oikeudellisesti täytäntöönpanokelpoista takuuta, on todettava, että kyseisiä tuotteita koskeva eurooppalainen standardi, johon parhaillaan tehdään tarpeellisia parannuksia, on otettava huomioon arvioitaessa sytyttimien turvallisuutta direktiivin 92/59/ETY mukaisesti. Siksi komissio ei pidä näitä tuotteita koskevaa uutta erityislainsäädäntöä tarpeellisena kuluttajien turvallisuuden suojelemiseksi. Tarkoituksenmukaisin tapa taata näiden tuotteiden turvallisuus kuluttajille on parantaa eurooppalaista standardia ja tiukentaa kansallisten viranomaisten suorittamaa markkinoiden valvontaa. Komissio on hiljattain korostanut (yhtenäismarkkinoiden toimintasuunnitelma(2) ja komission valmisteluasiakirja Euroopan kuluttajalainsäädännön täytäntöönpanosta(3)) tehokkaan täytäntöönpanon merkitystä sekä riittävien henkilöresurssien ja varojen tarvetta jäsenvaltioiden tasolla tällä alalla sekä ilmoittanut erityisistä toimista, joilla tuetaan tehokkaampaa valvontaa. (1) EYVL L 228, 11.8.1992. (2) SEK(97) 1 lopullinen. (3) SEK(98) 527 lopullinen.